નવી દિલ્હીઃ લાંબા સમયથી કાશ્મીર ઘાટીમાં આતંકને નાબુત કરવામાં જોડાયેલી ભારતીય સેનાએ બુરહાન વાની અને સબ્જારને મોતને ઘાટ ઉતાર્યા છે. ત્યારે તેમનો આગામી ટારગેટ અન્ય 12 મોસ્ટ વોન્ટેડ આતંકીઓ છે. સેનાએ આ 12 આતંકીઓનું લિસ્ટ તૈયાર કર્યું છે. ઘાટીમાં આતંકની ઘટનાને અંજામ આપવામાં આ 12 આતંકીઓનો ફાળો મહત્વનો છે. આ તમામ જમ્મુ અને કશ્મીરમાં દહેશત ફેલાવનારા આતંકી સંગઠન લશ્કર એ તૈયબા અને હિજબુલ મુજાહિદીન સાથે જોડાયેલા છે. જેમાં મોસ્ટ વોન્ટેડ લશ્કર કમાન્ડર અબુ દુજાના અને બશીર વાની પણ શામેલ છે.